สวัสดีค่ะ พอดีก่อนหน้านี้เคยเอ็กซเรย์ตรวจพบจุดบริเวณปอด ไปหา บอกว่าไม่เป็นอะไรและไม่ได้ยามาทาน หลังจากนั้นได้มีอาการไอติดต่อเป็นเวลา1เดือนกว่า ตกเย็นมีไข้อ่อนๆ เบื่ออาหาร น้ำหนักลด จึงได้ไปหาอีกครั้ง เอ็กซเรย์ตรวจพบว่าเป็นปอดอักเสบ มีแผลบริเวณปอด ให้ยามาทานหนึ่งสัปดาห์ แล้ววันนี้นัดค่ะ ตรวจทุกอย่างเคร่งครัด พบว่าเป็นวัณโรค ให้ยามาทาน2สัปดาห์ อยากทราบว่า ผู้ป่วยงดรับประทานอะไรบ้างค่ะ และการทำความสะอาดถ้วยชาม เคยอ่านพบว่าต้องล้างน้ำร้อน จำเป็นไหมคะ แล้ววันนี้พอรู้ผลแล้วรู้สึกเครียด เลยดื่มเบียร์ไปหนึ่งขวด ควรเริ่มรับประทานยาก่อนนอนวันไหนดีคะ วันนี้ หรือวันพรุ่งนี้ รบกวนด้วยนะคะ
สวัสดีคะ การติดเชื้อวัณโรค ต้องรักษาอย่างต่อเนื่องค่ะ การรักษาใช้ระยะเวลานาน หกเดือนค่ะ ยาในช่วงสองเดือนแรก ต้องกินยาทั้งหมด สี่ตัวค่ะ กินแล้วอาจจะมีปัญหาเรื่องปัสสาวะเป็นสีส้มได้ไม่ต้องตกใจค่ะ หลังจากนั้นเดือนที่สามสี่ห้าหกจะเหลือยาทั้งหมดสองตัวค่ะ ยาต้องกินทุกวันห้ามขาดค่ะ การกินยาจำนวนมากเป็นเวลานานต้องมีวินัยมากค่ะ ไม่อย่างนั้นจะทำให้มีการดื้อยาได้ค่ะและต้องระวังค่ะ ในช่วงสองอาทิตย์แรกเป็นช่วงที่สามารถติดต่อได้ค่ะ แนะนำให้สวมหน้ากาก N95 ค่ะ และควรจะรับประทานอาหารที่สุกใหม่ค่ะ อาจจะต้องแยกเครื่องใช้ออกจากคนอื่นในบ้านก่อนนะค่ะ เนื่องจากเป็นการติดเชื้อทางเดินหายใจค่ะติดตามการรักษาอย่างต่อเนื่องค่ะ